Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву пуномоћника „ЈУГЕЛЕКТРО“ доо Врање, ул. џџџџџџ, МБ џџџџ, ПИБ џџџџџ, чији је законски заступник Драган Стојановић, џџџџџџ, ЈМБГ џџџџџ, а у име Драгана Здравковића, ул. џџџџџ, ЈМБГ џџџџџ, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев пуномоћника - „ЈУГЕЛЕКТРО“ доо Врање, ул. џџџџ, МБ џџџџџ, ПИБ џџџџџ, чији је законски заступник Драган Стојановић, џџџџџ, ЈМБГ џџџџџџ, а у име Драгана Здравковића, ул. џџџџџџ, ЈМБГ џџџџџџ, **за издавање локацијских услова за изградњу стубне бетонске 10/04 кV трафо станице на кп.бр. 1058 КО Прибој**, **због неиспуњења формалних услова за даље поступање по захтеву.**

**О б р а з л о ж е њ е**

Пуномоћник „ЈУГЕЛЕКТРО“ доо Врање, ул. џџџџџ, МБ џџџџ, ПИБ џџџџ, чији је законски заступник Драган Стојановић, џџџџџ, ЈМБГ џџџџџџ, а у име Драгана Здравковића, ул. џџџџџ, ЈМБГ џџџџџ, поднео је дана 02.06.2016.године захтев за издавање локацијских услова за изградњу стубне бетонске 10/04 кV трафо станице на кп.бр. 1058 КО Прибој са припадајућим водом за снабдевање постојећег објекта. Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

Техничка документација, како је пројектант назвао „Идејни пројекат“ није потписана валидним електронским потписом – један или оба потписа не пролазе верификацију.

У фази прибављања локацијских услова се не прилаже „Идејни пројекат“ већ „Идејно решење“, што треба променити у техничкој документацији, свуда где је то потребно. Када се говори о припадајућем воду, треба дефинисати планирани положај, односно парцеле преко којих би планирани вод прешао. Навести бр. парцеле преко које се врши саобраћајни приступ на парцелу (локални или регионални пут).

У одлуци о одређивању главног пројектанта, уколико се она прилаже, иста мора бити потписана од стране инвеститора.

Наслове из садржаја „Пројекта електроенергетских инсталација“ поновити и у самом пројекту, тамо где одређени део пројекта почиње.

Обзиром да се ТС ради за снабдевање постојећег објекта, навести бр. дозволе по којој је објекат изграђен, односно бр. решења о озакоњењу објекта, уколико се ради о легализацији.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-11790-LOC-1/2016, заводни број 350-52/2016-04 дана 08.06.2016.године.**

**РУКОВОДИЛАЦ**

**Љиљана Мујагић,дипл.просторни планер**